LidanRubinov/Halacha-QA huggingface dataset:
שאלה: לסקול חיה תמימה: "קטן בן תשע שנים ויום אחד שבא על הבהמה, או הביאה עליו--היא נסקלת על ידו, והוא פטור היה בן תשע או פחות, אין סוקלין את הבהמה. וכן קטנה בת שלוש שנים ויום אחד שהביאה בהמה או חיה עליה--בין בהמה גדולה, בין בהמה קטנה, כיון שהערת בה הבהמה, בין כדרכה בין שלא כדרכה--הבהמה נסקלת והיא, פטורה. ואם הייתה גדולה, שניהן נסקלין ואם הייתה מבת שלוש שנים ולמטה, אין הבהמה נסקלת." ההלכה הזאת גורמת לי לחלחלה! מה אשמה הבהמה שהילד בעל אותה? למה צריך לסקול את החיה התמימה בגלל טיפשות של ילדים?! אשמח לתשובה כי זה מסוג הדברים שגורמים לי לכפור בכל פינה טובה ביהדות
תשובה: האם נראה לך מוצדק שבשביל הכיף והבטן של בני האדם יהרגו בהמה? בוא לא נצטדק. האם ראוי בשביל הכיף שאנשים ילכו לצוד חיות כי כיף להם מזה? כאן התורה מדברת על כך שמבחינה תרבותית הריגת הבהמה תנקה את האקלים החברתי שהזדהם במעשה שהיה בהקשר לבהמה מסוימת. התורה מאד מחשיבה את חיי הרוח. ואם הריגת הבהמה תאפשר ביתר קלות להתגבר על הטראומה התרבותי שמזכירה הבהמה במפגש עימה מתאים גם להרוג את הבהמה. זה לא פחות מהכיף החומרי והיצרי של בני האדם.
שאלה: סדר פסח מקוצר : יתכן והשנה אצטרך לקצר את ליל הסדר (ההגדה ופירושים) בגלל חולה וזקן שקשה לו. לא רצוי לקרוא רק את ההגדה ללא הסבר כל שהוא. יש לי את הספר של הרב מן ההר לחיילים אך (עם כל ההערכה לרב היקר שהכרתי) זה פורסם לפני שנים רבות ובמקרה שלי לא מדובר על חיילים. מה החלקים הדרושים ועל מה ניתן לדלג? למשל, האם ניתן לקרוא את פסוקי ארמי עובד אבי וכו ללא המדרשים? להפתעתי לא מצאתי אתר שמראה תשובה ברורה לשאלתי. ב מראש וברכת חג כשר ושמח.
תשובה: ר"ב הגדה שבה מודגשים הקטעים העיקריים מעיקר הדין (לחולים, רופאים, אחיות ואנשי בטחון בתפקיד ולכל מי שנאלץ לערוך סדר מקוצר) ההגדה צויינה בשלושה סוגי אותיות: הקטעים החשובים ביותר צויינו באותיות גדולות קטעים שרצוי לאומרם צויינו באותיות בינוניות ולכן מי שאינו לחוץ כל כך יאמרם והקטעים שניתן לדלג עליהם צויינו באותיות קטנות ---
שאלה: תרופה הומאופטית לפסח: האם יש בעיה להשתמש בתרופות הומואופטיות בפסח? (לא לתינוק)
תשובה: ב"ה שלו-ם וברכה טיפות הומואופטיות צריכות הכשר לפסח היות והן מכילות גם אלכהול שיכול להיות מדגנים. בזכות שמירת הפסח יתקיים בך הפסוק כל המחלה אשר שמתי במצרים לא אשים עליך בברכת פסח בריא שמח וכשר הרב חגי בר גיורא
שאלה: הכשרת סירים שהכנתי בהם מעורב: הכנתי מעורב עם לבבות בלי להכשיר אותם קודם. את המאכל זרקתי אך מה עלי לעשות עם כל הכלים שבאו במגע איתו בעודו חם? (סיר, סכו"ם)
תשובה: צריך להכשיר על ידי הגעלה את הסיר והסכו"ם.
שאלה: בהמשך לשאלה- פרנסה לבנות: אם תינוק זכר (בדווקא) מגיע לעולם עם הפרנסה שלו, מה קורה עם כל הנקבות? איך יש להן פרנסה? ואיך מגיעה הפרנסה למשפחה שיש לה רק בנות? ומה קורה עם אישה ש(שלא נדע) לא התחתנה- איך יש לה פרנסה? השאלה הזו מאוד חשובה לי. מאוד. השאלה נשאלה בהמשך לשאלה "איפה המקור ל"תינוק בא לעולם - כיכרו בידו"
תשובה: וודאי שיש גם לאישה פרנסה. הקב"ה זן ומפרנס באופן שווה גברים ונשים. הגמרא מדברת על ה"מזל". כשנולד תינוק הוא נולד עם "מזל" הפרנסה שלו. כמובן שתפילות ומעשים יכולים לשנות את "מזלו" אולם בעיקרון הוא נולד עם כמה ירווח ואיך יתפרנס בימי חייו. לעומת זה כשנולדת תינוקת יש לעשות השתדלות לפרנסתה. ההשתדלות היא, כפי שכותב רש"י, על ידי תפילה.
שאלה: נשיקה לסבתא שלי: האם מותר לי לגעת בסבתא שלי? האם מותר לי לחבק את סבתא שלי? האם מותר לי לנשק את סבתא שלי? אם הרב יכתוב את המקןר לתשובה - מה טוב, כי אני רוצה ללמוד קצת את הנושא הזה.
תשובה: מותר לאדם לחבק ולנשק את סבתו. עיין שו"ע אבן העזר סימן כא סעיף ז  בית שמואל שם סק"יד  באר היטב יד  פתחי תשובה ה  שו"ת משנה הלכות ד קעג-קעד ועוד.
שאלה: בחיפזון יצאנו ממצרים: כך נאמר בתורה כי בחיפזון יצאת ממצרים. והרי נאמר בתורה כי מכת בכורות החלה בחצות הלילה ואילו בני ישראל יצאו בעצם היום בעיצומו של יום. ואמרו ח שמשה רבנו לא רצה לצאת בלילה שלא יאמר שעם ישראל בורח כגנבים ועוד שמשה רצה לפרסם את הנס הגדול. אם כן לכאורה היה מספיק זמן להחמיץ את הבצק?
תשובה: לשואל על שאלתך משיב בעל "שבלי הלקט" (סימן ריח עמ' 196). לדבריו, קודם היציאה ממצרים אפו ישראל מצות כדי לאכול יחד עם הפסח, כפי שנצטוו. מלבד זאת, קודם היציאה הכינו עיסה נוספת כצדה לדרך, ואותה התכוונו לאפות חמץ - עיסה זו נאפתה לבסוף כמצה, כי לא הספיק בצקם להחמיץ כאמור. (ראה עוד: "הגדה שלמה" עמ' 196 ואילך ומאמרו של הרב דני שוורץ "מצה זו שאנו אוכלים על שום מה?" בהגדת זכרון לאלקנה גובי הי"ד "לכתך אחרי במדבר" עמ' 184) בברכת חג כשר ושמח
שאלה: אוכל ללא גלוטן בפסח: לעניות דעתי, מוצרים ללא גלוטן הם הכי כשרים לפסח היום ואין בהם מחמשת מיני דגן כלל וכלל. לכן בכל השנה לא נגע בהם חמץ. היות וסכנתא חמירא. נזהרים מנגיעה בחמשת מיני דגן. בכל זאת למוצרים כאלו המיובאים מחו"ל, כגון: פסטות ומקרוני וכן קורנפלקס אין בהם גלוטן כלל ועיקר. אם כן האם עלי לרכוש מוצרים אלו שוב ובהכשר לפסח?
תשובה: וברכת ד' אמנם הגלוטן הוא החומר שגורם להחמצה ותסיסה, אבל התורה מעולם לא דנה על עצם החומר, אלא על הגידול, ומכיוון שחכמים הגדירו חמשת מיני דגן א"כ אפילו כשאין גלוטן במוצר (הוצא) הוא חמץ. דין זה הוא גם במקרה הפוך להחשיב כמצה בשבולת שועל למרות שאין בה גלוטן אפשר לצאת יד"ח מצה בפסח, למי שקשה לו באכילת מצות חיטה. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: ההודאה על יציאת מצרים והפיכתנו לעבדי ה  מכוחה: ברצוני לשאול 2 שאלות. א.מדוע אנו כ"כ מודים על כך שה פדה אותנו מעבדות מצרים? הרי סוף סוף הקב"ה בעצמו הכניס אותנו לשם, וגזר על כך עוד בברית בין הבתרים? אין כוונתי לשאול למה הקב"ה הוריד אותנו למצרים, שכן ידוע שרק שם עמ"י יכל לקום, את זה אני מבין. אבל נראה שאנחנו מדגישים בעיקר את היציאה מהשעבוד (ואילו לא הוציא הקב"ה את אבותינו ממצרים הרי אנו ובנינו.). ב.הרמב"ן (שמות,כ,ב) כותב: "ואמר להם זה שהם חייבין שיהיה השם הגדול והנכבד והנורא הזה להם לאלקים שיעבדוהו כי הוא פדה אותם מעבדות מצרים." למה זה מחייב אותנו? האם הקב"ה קנה אותנו לעבדים, או שחרר אותנו? אם קנה- הרי לא היינו עבדים מהותית גם במצרים, הרי זה היה בעל כרחנו. ואם שחרר- מכח מה אנו חייבים לעבדו? מכח זה שהוא עשה לנו טובה?! סליחה על האריכות. אני מקווה שהייתי מספיק ברור. אשמח אם הרב יוכל לענות לי לפני פסח. פסח כשר ושמח.
תשובה: מצטער על החמצת השעה. בנוגע לשאלתך אומר השפת אמת: "ופשוט י"ל טעם מרור כמש"ל להראות שגם הגלות וימי העינוי רואין עתה ומאמינים שהי' לטובה ומשבחין על זה כי עי"ז נכנסנו לבריתו של הקב"ה כמ"ש ויוצא כו' להיות לו לעם נחלה כו'. ובנ"י לאחר גאולת מצרים נעשו כאומה חדשה כמו המתגייר כקטן שנולד כו'. כי מ"ש אשר הוצאתי אתכם מארץ מצרים להיות לכם לאלקים קאי גם על הירידה לגלות. רק שנזכר בפסוק עיקר המכוון שהוא היציאה. כי לא היינו במקרה במצרים רק שהכל הי' הכנה לקנות השלימות כמ"ש מכור הברזל כמו שמכניסין הכסף בכוונה לאור לבררו כנ"ל". לדעתו, אכילת המרור היא לא לשחזר את הקושי אלא להלל את הקב"ה גם על המרירות והשעבוד. המרור הוציא מאיתנו דברים שלא יצא משום עם אחר בעולם. הנחת היסוד שלך, שעבד שנקנה על כרחו אינו עבד, אינה נכונה. מהותו של העבד שהוא מאבד את עצמיותו והדברים קוראים על כורחו. איבוד יכולת ההחלטה ואיבוד החרות זו מציאות. המציאות העבדותית היא מהותה של העבדות. דווקא העבדות לה' מיוחדת שלמרות שיש בה גם צד של כפיית הר כגיגית ושל הכרח יש בה גם צד של עצמיות ושל בחירה חופשית בבחינת נעשה ונשמע.
שאלה: טלית לאשכנזים: אני בן 15 ואשכנזי ומגיל בר מצווה אני שם טלית ביחד עם התפילין ולאבא שלי לא היה אכפת שאני עם טלית. עכשיו השאלה שלי זה האם אני צריך להוריד את הטלית ולא לשים בכלל עד החתונה או שאם כבר אני שם תמיד אז להמשיך? ועוד שאלה בקשר לתפילין שמעתי שאם התפילין לא מרובעות זה אסור, והתפילין שלי בקצוות בקטנה ממש קצת התעגלו, זה פסול?
תשובה: יש שתי שיטות ביהודי אשכנז אם בחור לפני הנישואין צריך להתעטף. בכל מקרה מותר לו להתעטף אם הוא רוצה בכך. את התפילין יש לקחת לבדיקה אם הריבוע התקלקל ורואים קלקול זה בעין ולתקן במידה ויש צורך.
שאלה: בית כנסת בו יש אשה מתעטפת בטלית: האם יש מניעה הלכתית להתפלל בבית כנסת אורתודוכסי לכל דבר (מחיצה בגובה ראויה וכו ) אלא שיש שם אשה אחת (דתית) שמגיעה בתדירות ומתפללת שם בעזרת הנשים, עטופה בטלית? מנהיגי בית הכנסת אינם מרחיקים אותה מהמקום.
תשובה: הרב משה פיינשטין לא התנגד לעטיפת טלית ע"י אישה, אם כוונתה טהורה לשם שמים. בדרך כלל אישה כזאת עושה זאת בצינעה. אך אם כוונתה להתריס, למחות או להשתמש בטלית לשם הבעת דעות שיויוניות מדומות וכדו', יש למנוע ממנה להפוך את ביהכנ"ס להייד פארק. אם עמדת ביהכנ"ס שוללת את התופעה ורק משום דרכי לא מונעים זאת ממנה והיא עושה זאת בעזרת נשים מאחרי המחיצה, הוא ביכנ"ס כשר.
שאלה: להשתמש בלוח מחיק בשבת: לכבוד הרב. אני רוצה ללמד ילדים בשבת קצת מדיני תחומין. האם מותר לי לצייר על הלוח לפני שבת לכסותו ובשבת לחשוף את הציור ולהיעזר בו להבנת ההלכה? ברור שאין כוונתי להוסיף עליו או למחוק בו.
תשובה: יש איסור בקריאת כיתוב מתחת לציורים, אך לצורך מצוה מותר.
שאלה: קניה דירה בזמן העומר:,אני ואשתי רוצים לקנות דירה חדשה מי קבלן,יכול להיות שאנחנו צריכים לחתום על חוזה אחרי פסח בזמן עומר. השאלה היא.האם מותר לחתום על החוזה בזמן עומר או שצריך לחכות אחרי שבועות?לידיעה אנחנו נכנס לדירה רק בעוד 6 חודשים. רמי
תשובה: מותר לחתום על חוזה עם קבלן לקניית דירה בספירת העומר. ובהצלחה
שאלה: למה רשום והיא שעמדה ולא והיא שעומדת.?: כידוע לכם עוד מעט ליל הסדר ורציתי לעשות דרש על והיא שעמדה הסתכלתי וראיתי שרשום "והיא שעמדה לאבותינו ולנו." ולא והיא שעומדת ושאלתי היא כידוע לכולנו שאגדת פסח נכתבה לפני הרבה זמן והרי שהם חשבו שבתקופה כלשהיא הקב"ה לא יעמוד לצד העם היהודי אשמח לתשובה מהירה.
תשובה: והיא שעמדה לאבותינו מתייחס לנאמר לפני 'ברוך הבטחתו לישראל' והיא היא זו שעומדת לנו בכל דור ודור.(הגר"א) ועוד דרשו - והי"א ו - סדרי משנה. ה- חמישה חומשי תורה. י- עשרת הדיברות. א- אחד אלוקינו שבשמים ובארץ.
שאלה: חולי ציליאק: אישה חולת ציליאק מנשות חב"ד בקשה לשאול לגבי לברך על מצה בלי גלוטן. ראיתי את תשובת הרב בשו"ת שלו. וראה גם ראיתי בצמח צדק,נז, שכל דבר שטעון שמירה מאיזה סיבה כל שהיא,זה גופא מהווה סיבה לצאת בזה י"ח מצת מצוה. האם לפיו חיטה בלי גלוטן,שהשמירה שלא יחמיץ היא חובה,יהיה אפשר לברך על מצה כזו?
תשובה: יש ספק בדבר חיטה ללא גלוטן עדיף מצה משבולת שועל אם אכילת כזית בלבד ממצת חיטה לא תזיק לה רצוי לקיים בה את המצוה רפו"ש
שאלה: משך הזמן לספירת שנות עורלה ודין אכילת עלים: אם אני מקבל ייחור (ענף) ושותל אותו באדמה (ועדיין אין לו שורשים) ממתי אני מתחיל למנות את שנות הערלה מרגע השתילה או מרגע הסרתו מהעץ או אם אני שם בדרך בתוך מצע מרגע השתילה במצע? האם משנה גיל העץ ממנו נלקח הענף (הייחור)? אם אני אוכל רק את עליו של העץ ולא אוכל את פריו (הפרי זניח באיכותו לעליו) האם עלי להמתין 3 שנים או שדינו כשיח ומותר לאכול את עליו?
תשובה: וברכת ד' המניין מתחיל 14 יום אחר ההשרשה בקרקע. בהגדרת ערלה אין הולכים לפי האדם הפרטי אלא לפי המקובל והרגיל בכך, ועל כן יש לבדוק את המציאות הכללית. לפי תיאור הדברים במכתבך נראה שהעיקר בצמח הזה הם העלים ומגדלים אותו לאכילת העלים, וא"כ יש להחמיר ולמנות שנות ערלה. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: להסתכל לתוך חלון של רכב: האם מותר להסתכל לתוך חלון של רכב שלא שלי? ממש להסתכל לתוך הרכב.
תשובה: ח אמרו שאין לאדם לעמוד על קמת חבירו ויסתכל בזה. הרמב"ם מסביר שהטעם הוא מתוך קלקול המידות- קנאה, תאווה, חמדה. לא הנהגה של צדקות להתבונן ברכוש של מישהו אחר- מה יש לו לחפש שם?
שאלה: והאם יש בעיה בגלולות הומאופטיות?: והאם יש בעיה בגלולות הומאופטיות? השאלה נשאלה בהמשך לשאלה "תרופה הומאופטית לפסח"
תשובה: ב"ה שלו-ם וברכה גם גלולות הומואופטיות צריכות הכשר לפסח בגלל מיצוי החומר הפעיל והרכב בסיס הגלולה. בברכת פסח בריא שמח וכשר הרב חגי בר גיורא
שאלה: שחיה בחול המועד פסח: האים מותר ללכת לבריכה בחול המועד פסח מהחשש שהוכנס לשם חמץ על ידי האנשים שאינם שומרים תורה ומצוות. אי לכך תוך כדי שחיה אנו עלולים לבלוע אותו?
תשובה: אין לחשוש לכך.
שאלה: מצפצפין בקולם כציפורים: בתפלה לעילוי נשמות שאחרי פרשת הנשיאים (בלימוד לחודש ניסן בסידור לעילוי המזרח) כתוב על הנשמות שהם "מצפצפין בקולם כצפרים". מה המעלה הגדולה בזה שצריכים לציין את זה בתפילה?
תשובה: לא שמעתי ואני כותב מהשערת השכל. הצפרים מצפצפין משמחה ומוסיפין בצפצוצם שמחה לשומעים את הנעימות שבטבע וכך הצדיקים בגן עדן נשמותיהם מוסיפות נופך שמחה רוחנית אעפ"י שאיננו מבינים את הדברים בצורה מפורטת.
שאלה: חומרי הדברה וכשרות לפסח: לקראת הפסח הקרב התבקשתי ע"י לקוחותי לשאלה: האם מותר לעשות שימוש לאחסן חומרי הדברה (אשר חלקם בוודאות מכילים מרכיבי חמץ) בתחומי בית מגורים בית עסק במהלך תק הפסח? ידוע לי כי מוצרי ניקוי וכד אשר " אינם ראויים למאכל כלב" אינם נדרשים בכשרות שכזו, האם נכון הדבר גם לחומרי הדברה? ב וברכת חג שמח
תשובה: ככל הידוע אפילו כלב לא יאכל אותם ולא ישתה אותם, זה דבר שלא ראוי כלל ולכן אין שום בעיה להשתמש בפסח בחומרי הדברה ובחומרי נקיון. לגבי תכשירי קוסמטיקה: גם אם יש בזה חמץ פקע מזה גדר חמץ, ולכן אין חשש. וכן הדין לכלים חד פעמיים.
שאלה: כשרות הבד"ץ למוצרי נייר: הבד"ץ אומרים שצריך כשרות למוצרי נייר, האם זה נכון?
תשובה: ראה שו"ת דבר חברון או"ח סימן תעט שאין צורך בכשרות!! השימוש בעמילן הינו מעמילן תפוחי אדמה. הרב עובדיה יוסף שליט"א והרב מרדכי אליהו זצ"ל לא סמכו על הכשר הבד"ץ ואמרו שהם מכשילים את הציבור בבישולי נכרים, ביין שברכתו שהכל ולא בורא פרי הגפן. וכן על בשר שאינו חלק ונמכר כמהדרין. ועשו זאת למשך עשרות בשנים. כמו כן, הבד"ץ אינו מתחשב בפוסקי הספרדים ואינו נותן הכשר על מוצרים לאוכלי קיטניות. כנראה שמי שטוען שאין מצווה בישוב הארץ בזמן הזה צריך להראות שהוא צדיק בדברים משונים שהציבור לא מוכן לקבל שצריך הכשר לאקנומיקה או לנייר טואלט.
שאלה: תרופות ושלוקר: א) אקמול, ותרופות נוספות (שאינן מתוקות) האם צריכות הכשר לפסח (גם תרופות שבריאים לוקחים אותם)? ואם צריכות האם חייבים למכור אותם (את אלא שלא כשרות)? ב) כיצד מכשירים שלוקר לפסח? והאם זה נכון שכל כלי שצריך הגעלה ולא הגעילו אותו כי לא משתמשים בו בפסח לא חייבים לצרף אותו למכירת חמץ?
תשובה: ב"ה שלו-ם וברכה קיימת רשימה של תרופות כשרות לפסח על פי ועדה של הרבנות הראשית. אפשר לראות אותה באתר של קופת חולים כללית. ברשימה נכללת אקמול. תרופה שאין לה כשרות לפסח צריך למכור עם החמץ וליחד לה מקום וכלים מיוחדים. אסור להימנע מלהשתמש מתרופה כאשר חייבים לקחת אותה על פי דעת הרופא. יש לנעול בארון כלים נקיים שלא כשרים לפסח ולא למכור אותם לנכרי כדי שלא התחייבו בטבילה. יש לנקות בסבון את השלוקר מצידו החיצוני והפנימי ולהשרות אותו המים המוחלפים כל יום במשך 3 ימים. שנזכה לאכול השנה מהזבחים והפסחים הרב חגי בר גיורא
שאלה: טבעת בשיניים בפסח: רופא שיניים שם לי טבעת מתכת הדוקה מסביב לשן לצורך שמירה עליה וטיפול בה. הטבעת אמורה להישאר כחודש ולא ניתן להורידה ללא רופא שיניים. האם יש בעיה בהשארתה בחג הפסח?
תשובה: יש שיטה האומרת שהבלעת והפלטת אוכל זה רק ברותחין. לפי זה החום של אוכל בפה הוא לא חום כזה שיכול להבליע אוכל במתכת ולהפליט אוכל. כשיש משהו שלא ניתן להכשיר בפה (כגון טבעת זו) ניתן לסמוך על שיטה זו. לגבי שיניים תותבות: ניתן להכשיר ע"י עירוי בלבד.
שאלה: קיום מצוות ללא אמונה: אם מישהי לא מאמינה באלוהים אבל שומרת מצוות בשביל הסביבה האם היא עדיין מקבלת את המצוות?
תשובה: ב"ה לך. שמחתי לקבל את שאלתך היפה. ניכר שהדבר חשוב לך ומאוד מעסיק אותך. אני מתאר לעצמי שהדבר עלה לך בעקבות מישהי שפגשת או שאת מכירה יותר מכך שכך היא עושה, והדבר מפריע לך. אין ספק שקיום המצוות צריך להיעשות מתוך קשר עם ה' ומתוך כוונה. כאשר המצווה נעשית מתוך כוונה היא ברמה אחרת לגמרי, שהיא מבטאת בכל כולה את הקשר של האדם עם ה'. ככל שאדם קשור יותר למצווה כך הוא גם פועל בה יותר, גם משפיע איתה יותר הן בעולם והן על עצמו. יחד עם זאת, ביחס לשכר על המצוות, אנו אנשים פשוטים ואין לנו השגה בשמים, אנו לא מבינים ויודעים מה ה' מחשיב לאדם, מה מהווה זכות בשבילו ומה לא, ולכן לא נכון שאנו נעסוק בתחום זה של שכר של אנשים אחרים. ודאי שאנו נשתדל בעצמנו לעשות את המצוות עם כל הכוונות שאנו יכולים, ובודאי שאם אנו יכולים להשפיע על אחרים לקיים את המצוות מתוך כוונה טובה יותר נשתדל לעשות זאת, אך אנו לא נשפוט את האחרים מה הם עושים, מה הכוונות שלהם. תמיד אנו צריכים לשאוף לחזק ולקדם, ולא לשפוט את האחרים, ובודאי שלא להחליש אחרים מדברים טובים שהם עושים. יודע אני שיש בכך מקורות שונים, וכבר הרחיבו בספרים על אנשים שעסקו בבנית הארץ בלא כוונה נכונה, שיש להם שכר על כך, אך אינני רוצה להיכנס לפרטים ולהרחיב בעניין, כיוון שלדעתי העניה הכיוון שלנו צריך להיות של בניה ולא של שפיטה. שתהיה לך הצלחה רבה ושנזכה שכל עם ישראל יגיע לקיים את המצוות מתוך עבודת ה' בכוונה נפלאה ועליונה. בברכת הצלחה רבה הרב יצחק גרינבלט.
שאלה: אוכל לכלבים בפסח: יש לנו כלבה חולת כליות שבכל ימות השנה אנחנו מביאים לה אוכל דיאטטי מיוחד כי אוכל מסוג אחר מזיק לה ומחמיר את הבעייה. האוכל הזה לא כשר לפסח, אז השאלה היא אם מותר להביא לה את האוכל הרגיל בגלל המצב המיוחד או שזה עדיין אסור ונחשב להנאה?
תשובה: יש להקפיד שגם מאכל בהמה יהיה ללא חמץ, ולכן אין ברירה אלא לבקש תחלופה.
שאלה: שמירת סוד על אחי: גיליתי לאחרונה כי אחי החל לעשן סיגריות, אני יודעת שהדבר יצער מאוד את הורי בהתחשב בכך שהם כל הזמן מזהירים אותו מפני הסיגריות ומבקשים ממנו לא לעשן! קשה לי מאוד להסתיר את זה מההורים שלי, מה לעשות? האם לספר להורים לטובת אחי? ואם אספר אני עלולה לאבד את אחי שהוא לא יסמוך עלי ויפגע ממני, מה עלי לעשות?!. בבקשה זה דחוף מאוד אם אוכל לקבל תשובה בהקדם!!
תשובה: לספר להורים בחכמה. את לא חייבת לספר באופן ישיר. תשתמשי במישהו אחר שיספר להורים. תספרי זאת לרב הישוב והוא יספר להורים. אם את לא מוצאת מישהו תכתבי להם מכתב אנונימי ממישהו שמספר להם שהוא ראה את הבן שלהם מעשן. היי ברוכה.
שאלה: הכל מידי ה  - מדוע להתפלל?: הרב,קודם כל לכם על האתר הנפלא! יישר כוח! שאלתי: הקב"ה מביא גם רע וגם טוב. כשאנחנו במצוקה אנו מתפללים אליו. מדוע, הרי אם אנחנו מאמינים ה יעשה את הטוב בשבילינו. ואם זה הישתדלות הרי הגורל נחתם לנו בכיפור?
תשובה: לך. ראשית ברצוני לבקש את סליחתך על כך שמכתבך המתין לא מעט זמן, כנראה בעקבות תקלה, אנו משתדלים לעשות כל מאמץ לענות במהירות על שאלות, אך לפעמים הדבר לא בשליטתנו. שאלה יפה מאוד שאלת. ה' יתברך אוהב אותנו אהבה עצומה ורוצה בטובתנו, יחד עם זאת, הוא יתברך עושה לנו דברים שלפעמים לא קלים לנו, כי הוא יתברך יודע שזה מה שטוב לנו. הדבר דומה לחולה שלפעמים צריך ליטול תרופה מרה כדי להבריא. והוא יתברך יודע מה טוב לנו. יחד עם זאת, אנו יודעים, שפעמים רבות יש דרכים שונות להרפא, או להתקדם רוחנית, יש דרכים נעימות יותר ויש דרכים פחות נעימות. אנו מבקשים מאבינו שבשמים שנזכה להתקדם ולהרפא מכל הדברים שאנו סובלים מהם, באופן הנעים והקל ביותר. התפילה שלנו פועלת המון. כאשר אנו מתפללים באמת, אנו עוברים תהליך מאוד חשוב, תהליך של שינוי פנימי בנו, ותהליך של חיזוק הקשר עם אבינו שבשמים. אדם שמתפלל באמת, נמצא במקום אחר, ולכן הדין שלו אחר, הטיפול בו אחר, והוא זוכה לדרך טיפול נעימה יותר וקלה יותר. תפילה אמיתית, מעומק הלב, משנה את המצב בעולם, וממילא השפע שמגיע לעולם, בא באופן אחר. נושא זה גדול, וכתבתי רק בקצרה, וחשוב להמשיך ולעסוק בו, להמשיך וללמוד אותו באופן מקיף ומסודר, וכך הדברים יהיו יותר ברורים ויותר בהירים לך. חשוב מאוד, שתנצלי את האפשרויות ללמוד, הקיימות במקום המגורים שלך, והדבר מאוד יעזור לך. אם תרצי אשמח לעזור, להמליץ ולכוון. בברכת הצלחה רבה הרב יצחק גרינבלט.
שאלה: הכשרת הבית לפסח כאשר איננו נמצאים בבית: אני ובעלי מתכוונים להימצא בכל תקופת חג הפסח אצל הורינו. האם עלינו לנקות את הבית לפסח? למכור חמץ? או לחלופין, במה שונות ההכנות של ביתנו לקראת החג במקרה זה מאשר במקרה רגיל בו היינו נמצאים בבית. (אולי יש לציין כי נכנסו לדירה לפני חמישה חודשים)
תשובה: עליכם לסלק את החמץ הוודאי מהבית כמו קמח, קוסקוס ביסקויטים וכדומה. ואם הנכם מוכרים את הבית במכירת חמץ (בלי הכלים )מיום ראשון הנכם פטורים מבדיקת חמץ. אבל אם מכירת חמץ מתבצעת ביום יד בניסן (כך נוהגים רוב הרבנים )הנכם חייבים לנקות חדר אחד ולבצע בדיקת חמץ בחדר זה
שאלה: לשון הרע בשולחן שבת: אני ובעלי הולכים לבית הורינו בערבי שבת וחג. בבית של בעלי יש רק נשים חוץ ממנו ומאביו. וכדרך נשים- כל הערב, בשולחן השבת הן מרכלות. רציתי לדעת מה אני יכולה לעשות וכמה אני נכשלת בעבירת לשון הרע בגלל המצב הנ"ל. ואולי יש המלצה כלשהי בנושא.
תשובה: אפשר לקבוע שלומדים ליד השולחן או מקריאים דברים קלים להבנה ובזאת יתבטל הצורך בדברי רכילות. ותוכלי לבקש את עזרת בעלך שיאמר כי הוא רוצה להפיק תועלת ליד השולחן ולא לבזבז זמן לריק.
שאלה: נשמות הנפטרים נמצאות בליל הסדר: האם נכון שנשמות נפטרים מבני המשפחה מגיעות לשולחן ליל הסדר?
תשובה: לא מכיר דבר כזה. אך כול מצווה, לימוד תורה או מעשה טוב מזכים את הנפטרים במיוחד את ההורים.
שאלה: שילוח יונה מהקן: במרפסת שלי יש שיח ענק שחוסם. אני מעוניינת לגזום אותו. בשיח בנתה לה יונה קן ודוגרת היא על ביצה אחת. להתקרב אליה אני נמנעת כי אני חוששת לגרום לה פחד וחרדה. רק המחשבה שהאם תחזור לקן ריק או הרוס גורמים לי צער בכי ורעדה בגוף. בשום אופן לא אשלח אותה לפני הרס הקן. ומודעת אני לטעם על עוררות רחמי שמיים. בינתיים אני בוכה לה ואומרת לו. שאני מעדיפה לחיות עם מרפסת חסומה עד אשר ייגדל הגוזל ויפרח ממנו. ואולי תפילת הודיה נשמת כל חי תעורר רחמי שמיים באותו אופן? אולי היונה ומלאך החיות יבקשו רחמים על העולם כולו כשם רחמים על יונה קטנה וביצה אחת? מה לעשות??
תשובה: רגשות הרחמים שלך ראויים לההערכה. הרמב"ם כותב במורה נבוכים בטעם המצווה שאינו חייב לשלח האם אלא רק אם רוצה את הביצים. ויש גם דעות אחרות בחוכמת הנסתר. ולכן מכיוון שאינך צריכה את הביצים אל תשלחי את האם ותמתיני בחיתוך בגיזום השיח עד שיעזבו את הקן. ה' יצליח דרכך.
שאלה: תפילת שמונה-עשרה ותפילת הדרך: אני נוסעת כל יום מירושלים לת"א. באוטובוס אני מתפללת שמונה-עשרה. האם להגיד תפילת הדרך בתוך "שומע תפילה" או בנפרד אחרי שחרית (ואם כן - האם עם שם ומלכות)?
תשובה: תברכי תפילת הדרך כברכה בפני עצמה.
שאלה: כשרות בשר חלב לילד: באיזה גיל ילד צריך להתחיל לשמור 6 שעות בין בשר לחלב? יש לי תינוק בן שנה וחצי ורציתי לדעת מהן ההלכות לגבי ילדים
תשובה: המחמירים ביותר אומרים לשמור שש שעות מגיל 6-7. אם אפשר להמתין שעה לתינוק זוהי מידת חסידות ולא חייבים מעיקר הדין. כי בשר וחלב בנפרד הם שני מיני היתר ואינם מזיקים לנפש התינוק עד שיתחייב מדין חינוך בגיל יותר מבוגר.
שאלה: הכשרת כלים שאין ידועאם בשריים או חלביים: שכני התאלמן לפני שלש שנים. הוא מצא בביתו מערכת גדולה של כלי אוכל מחרסינה (פורצלן), הכוללת צלחות, קערות, וכלי הגשה, וכדומה. הוא אינו יודע אם הכלים חלביים או בשריים. האם יש דרך להכשיר כלים אלה, בהתחשב בכך שהם כלי חרס? ראיתי תשובה באגרות משה, המצוטטת גם ב"יביע אומר", המתירה להכשיר מבשרי לחלבי ולהיפך, לאחר י"ב חודש, ע"י הגעלה שלש פעמים, ובמקום הפסד מרובה. לכאורה בנידון דידן יש להקל יותר, שהרי הכלים בספק, ואין יודעים אם חלביים או בשריים. האם זה מוגדר כהפסד מרובה? בקיצור, האם ניתן להציל כלים אלה או שאין להם תקנה? ב ו
תשובה: ניתן לסמוך על גדולי הפוסקים שהבאת
שאלה: המתנה בין בשר וחלב של מתארח: בהמשך לתשובה על פיה מי שמתארח אצל המחכים 6 שעות ראוי שינהג כמוהם האם מי שנוהג 6 שעות אך מתארח (לדוגמא בשבת) אצל מי שמחכה שעה או 3 שעות יכול לנהוג כמנהג המארחים ולהקל? השאלה נשאלה בהמשך לשאלה "המתנה בין בשר לחלב כשמתארחים"
תשובה: ב"ה שלו-ם וברכה עניתי שמי שנוהג לשמור 6 שעות צריך לנהוג כך גם כשמתארח. שנזכה לאכול השנה מהזבחים והפסחים הרב חגי בר גיורא
שאלה: כיצד לנקות מחשב נייד: כיצד ניתן לנקות לפסח מחשב נייד? מדובר על חמץ שהצטבר בתוך המקלדת. חג שמח וכשר!
תשובה: ניקיון יסודי אפשר גם עם שואב אבק. ומבטל את החמץ בביטול חמץ שהרי אין בפירורים כזית.
שאלה: כשרות השוקולד "מרס": בני חזר ממסע לפולין וקנה בדיוטי פרי מארז חטיפי שוקולד בשם "מרס". הוא רכש זאת על דעת העובדה שבארץ למוצר יש כשרות (לאוכלי אבקת חלב עכו"ם) של הרבנות הראשית לישראל, אולם על המוצר שהוא הביא אין סמל כשרות. מה דינו של שוקולד זה? האם מותר לאכול אותו? אשמח לתשובה מהירה, (בשל הפסח כמובן ובגלל שיש כאן עניין חינוכי.) וחג שמח,
תשובה: ב"ה שלו-ם וברכה כל מוצר מיבוא צריך להיות מודפס עליו כשרות באישור הרבנות הראשית. לפעמים האריזה שווה אבל חומרי הגלם שונים לכן אי אפשר להקיש מאחד על שני שאין בו את כיתוב הכשרות. אפשר להתקשר בשעות הבוקר למחלקת יבוא: 025313137 8. שנזכה לאכול השנה מהזבחים והפסחים הרב חגי בר גיורא
שאלה: האם צריך הכשר לדאודורנט ובושם בפסח?: מה דין דאודורנט ובושם בפסח, האם צריך הכשר?
תשובה: איו צורך אך יש מחמירים
שאלה: קריאת ספר לאחר קריאת שמע: לכבוד הרב, בוקר טוב, הרבה פעמים אני רוצה להיכנס עם איזה ספר (לא קודש) למיטה אבל אני פוחדת שאני אהיה עייפה מדי ולא יהיה לי כח להגיד קריאת שמע, האם אני יכולה להגיד קריאת שמע ואז לקרוא קצת במיטה וכשאני מתעייפת פשוט להירדם? השאלה נשאלה בהמשך לשאלה "לימוד תורה לאחר ק"ש על המיטה"
תשובה: אפשר לקרוא ק"ש ואז לקרוא במיטה. כשנרדמים לא לשכוח לכבות את האור.
שאלה: הגעלת כלים על ידי קטנים: אנחנו צריכים לעשות הגעלת כלים ביום שישי וראשון, ויש הרבה כלים עבור הציבור ויש עומס גדול. האם מותר להסתייע בשני נערים בני 12 וחצי שיעזרו לנו בהגעלת הכלים? אנחנו חייבים להסתכל עליהם איך שהם מגעילים בכל פעם? האם זה כמו טבילת כלים שקטן לא יכול לטבול אא"כ גדול רואהו?
תשובה: צריך השגחה טובה של גדול על הקטנים
שאלה: סכין חלבי שחתכו בו עוף - הבהרה: הסכין צריכה ליבון? השאלה נשאלה בהמשך לשאלה "סכין חלבי שחתכו בו עוף"
תשובה: ליבון מתאים רק בסכין שהחזיקו איתו בשר טריפה בצלייה או משהו כזה. אך במצב בו סכין חלבי נגע בבשר וכדו' - מספיקה הגעלה, וליבון לא שייך.
שאלה: מציאת חמץ בפסח: מה לעשות עם מצאתי חמץ בתקופת פסח (חוה"מ, ליל הסדר וכו. )? ז"א נניח וחיפשתי משהו במגירה ומצאתי שם חתיכה של פיתה, מה לעשות?
תשובה: בחול המועד לשרוף. בשבת או בחג להסתירו ע"י כלי הפוך וכד' ובמוצ"ש לשרוף מועדים לשמחה
שאלה: זעפרן: האם מותר ליוצאי מרוקו להשתמש בזעפרן בפסח?
תשובה: ב"ה שלו-ם וברכה הרבה מהלכות חג הפסח תלויים במנהגים ולפעמים גם באותה עדה קיימים מנהגים שונים. הרמ"א(אורח חיים תס"ז, ח') כותב "שהמנהג שלא לאכול כרכום שקורין זפרין". המשנה ברורה(ל"ג) מביא מהדרכי משה שהסיבה היא משום שמערבבים בו סולת ושאור. הסיבה הנ"ל קיימת בזעפרן טחון אבל בזעפרן טבעי שנראה כחוטים חומים אין חשש לאיסור. לכן ברור שליוצאי מרוקו מותר להשתמש בזעפרן טבעי אלא אם כן ידוע להם מנהג משפחתי אחר. שנזכה לאכול מהזבחים והפסחים השנה הרב חגי בר גיורא
שאלה: האם קמח מלא שיפון כוסמין חמץ?: האם הקמחים האלה ג"כ חמץ או לא? פסח כשר ושמח! השאלה נשאלה בהמשך לשאלה "האם קמח חמץ? "
תשובה: ב"ה שלו-ם וברכה בדרך כלל לא מרטיבים את החיטה לפני טחינת קמח מלא וכן לא מרטיבים שיפון וכוסמין. אפשר לטלפן לטחנת הקמח ולברר. שנזכה לאכול השנה מהזבחים והפסחים הרב חגי בר גיורא